Sosialidemokraattiset Nuoret

Demarinuoret, viralliselta nimeltään Sosialidemokraattiset Nuoret Ry, on vuonna 1959 perustettu Suomen sosialidemokraattisen puolueen valtakunnallinen nuorisojärjestö. Elokuusta 2020 liiton puheenjohtajana on toiminut hyvinkääläinen Pinja Perholehto. Demarinuorissa on nykyisin jäseniä noin 5 000. 1970-luvun alkupuolella jäsenmäärä oli noin 40 000.

Demarinuorten keskeisimmät periaatteet ovat vapaus, kestävä kehitys, demokratia, solidaarisuus, kansainvälisyys ja työ. Demarinuorten poliittisina tavoitteena edistää tasa-arvoa, vapautta sekä yhdenvertaisuutta ja rakentaa yhteiskuntaa, jossa kaikilla on oikeus koulutukseen, työhön ja onnelliseen elämään ilman, että ne tapahtuvat muiden ihmisten tai ympäristön kustannuksella. Demarinuoret ovat feministinen ja federalistinen nuorisojärjestö.

Historia 
SDP:n ensimmäinen nuorisojärjestö Suomen sosialidemokraattinen nuorisoliitto perustettiin joulukuussa 1906 Tampereella. Liitto jäi vuonna 1921 kommunistien käsiin ja sen tilalle perustettiin sosialidemokraattiselle pohjalle uusi Sosialidemokraattinen Työläisnuorisoliitto, joka vaihtoi vuonna 1951 nimekseen Sosialidemokraattinen Nuorisoliitto (SSN). 

Sosialidemokraattisessa puolueessa oli 1950-luvulla puoluehajaannus, jossa osapuolina olivat SDP:stä eronneet ja TPSL:n perustaneet skogilaiset sekä SDP:hen jääneet leskisläiset. Nuorisoliitto jäi hajaannuksessa TPSL:n kannattajien hallintaan ja muutti myöhemmin nimensä Suomen Sosialistiseksi Nuorisoliitoksi. Kesäkuussa 1959 Porissa perustettiin SDP:lle uusi nuorisojärjestö Sosialidemokraattisen Nuorison Keskusliitto (SNK). SNK:hon liittyi sittemmin enemmistö vanhan SSN:n järjestöistä ja jäsenistöstä.

Kansainvälisyys 
Demarinuoret on Euroopan sosialististen nuorten (YES), Sosialististen nuorten kansainvälisen liiton (IUSY) ja Pohjoismaiden sosialidemokraattisten nuorten liiton (FNSU) jäsen. Euroopan Demarinuorten YES:n puheenjohtajana toimi vuosina 2011–2015 suomalainen Kaisa Penny. Vuosina 2017–2019 YES:n pääsihteerinä toimi suomalainen Tuulia Pitkänen.

Jäsenlehti 
Järjestön äänenkannattajana toimii verkkojulkaisu Lippu-media. Tätä ennen vuosina 1972–2018 ilmestyi Lippu-lehti (), jota edelsivät julkaisut nimeltä Kuriiri (1971) ja Nuorin Siivin (1958–1970).

Organisaatio 
Demarinuorten nykyisenä puheenjohtajana toimii Pinja Perholehto ja varapuheenjohtajina Viivu Seila (1. varapuheenjohtaja) ja Kimi Uosukainen (2. varapuheenjohtaja). Demarinuorten nykyinen pääsihteeri on Sofia Nevalainen. Demarinuorten valtakunnallisessa liittohallituksessa on tällä hetkellä kahdeksan varsinaista ja neljä varajäsentä. Liittohallituksen toimikausi on kaksi vuotta.  

Demarinuorille on liittotasolla työryhmiä, jotka valmistelevat ja koordinoivat tietyn aihepiirin toimintaa liitossa. Jokaisessa työryhmässä on kaksi puheenjohtajaa, joista toinen kuuluu liittohallitukseen sekä korkeintaan 15 jäsentä. Työryhmiin on avoin pääsy koko työryhmäkauden ajan. 

 Talouspoliittinen työryhmä 
 Hyvinvointipoliittinen työryhmä 
 Työ- ja elinkeinopoliittinen työryhmä 
 Koulutus- ja sivistyspoliittinen työryhmä 
 Ympäristö- ja ilmastopoliittinen työryhmä 
 Kansainvälisen politiikan työryhmä 
 Ihmisoikeudet ja demokratia -työryhmä 
 Järjestöllisen kehittämisen työryhmä  

Demarinuoriin kuuluu valtakunnallisesti seitsemän alueellista piirijärjestöä sekä ruotsinkielinen nuorisopiiri Finlands Svenska Unga Socialdemokrater (FSUD). Piirijärjestöillä on omat piirihallituksensa, jotka organisoivat ja järjestävät erilaisia tapahtumia ja koulutuksia paikallisesti. Piirijärjestöjen ohella tietyissä kunnissa toimii myös paikallisia jäsenjärjestöjä, kuten Turun Demarinuoret, Tampereen Demarinuoret ja Jyväskylän Demarinuoret ja -opiskelijat. 

 Helsingin Demarinuoret
 Uudenmaan Demarinuoret
 Lounais-Suomen Demarinuoret
 Länsi-Suomen Demarinuoret
 Kaakkois-Suomen Demarinuoret
 Savo-Karjalan Demarinuoret
 Pohjois-Suomen Demarinuoret
 Unga Socialdemokrater (FSUD)

Demarinuorten valtakunnallisia jäsenjärjestöjä ovat JHL:n nuoret demarit – JuDe, Teollisuuden Demarinuoret ja Toverit palvelujen puolesta - Topakka.

Demarinuorten puheenjohtajat ja pääsihteerit 

Aikaisemmat puheenjohtajat ja pääsihteerit on lueteltu Sosialidemokraattisten Nuorten edeltäjäorganisaatioita käsittelevien artikkeleiden yhteydessä. Vuosien 1906–1921 puheenjohtajat ja sihteerit löytyvät Suomen Sosialidemokraattista Nuorisoliittoa käsittelevästä artikkelista ja vuosina 1921–1959 puheenjohtajana ja pääsihteerinä toimineet henkilöt Sosialidemokraattista Työläisnuorisoliittoa käsittelevästä artikkelista.

Talous

Rahoitus

Katso myös 
 Sosialidemokraattiset Opiskelijat

Lähteet

Kirjallisuutta

Aiheesta muualla 
 Yhdistyksen verkkosivut
 Finlands svenska unga socialdemokrater 
 Blogilista 
 Demarinuorten yhteystiedot

Suomalaiset sosialistiset nuorisojärjestöt
Suomalaisten puolueiden nuorisojärjestöt
Suomen Sosialidemokraattinen Puolue